Diari Oficial de la Generalitat Valenciana


Sumari del DOGV 4987, del 18-04-2005 (2005/3615)

Actuacions de juí de separació contenciosa número 540/2003. Cèdula de notificació.
----------------------------------------------------------------------------------

### Dades del document

Número de DOGV
:   4987

Data del DOGV
:   18-04-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/3615


Organisme emissor
:   Jutjat de Primera Instància Número 1 de Torrevieja

Tipus de document
:   Anunci

Actuacions de juí de separació contenciosa número 540/2003. Cèdula de notificació. [2005/Q3615]
  
Procediment: assumpte civil 540/2003
  
Juí: separació contenciosa 540/2003
  
Part demandant: Carmen Pilar Benítez Martínez
  
Part demandada: Carlos Ballesteros Roldán
  
Sobre: separacions contencioses
  
Al juí a què es fa referència s'ha dictat la resolució que té l'encapçalament i la decisió que es diuen tot seguit:
  
«Sentència 13/2004
  
Torrevieja, 20 de gener de 2005
  
Iris Valero Paredes, jutgessa del Jutjat d'Instrucció número 1, antic Jutjat de Primera Instància i Instrucció número 6 de Torrevieja i partit, ha vist les actuacions registrades amb el número 540/2003, sobre separació, promogudes per Carmen Benítez Martínez, representada pel procurador Alberto Cánovas Seiquer i dirigida per la lletrada Teresa Sánchez Soler, contra Carlos Ballesteros Roldán, en situació processal de rebel·lia.
  
Decisió
  
Que amb l'estimació de la demanda de separació interposada per Carmen Benítez Martínez, representada pel procurador Alberto Cánovas Seiquer, contra Carlos Ballesteros Roldán, declare la separació del matrimoni contret per ambdós el dia 8 d'agost de 1981, amb els efectes que li són propis i l'adopció de les mesures següents:
  
I. S'assigna a la mare la guarda i custòdia dels dos fills menors, tot i ser la pàtria potestat compartida per ambdós progenitors, i s'autoritza al pare un dret de visites i comunicació amb els fills que no té sota la seua custòdia, que consistix en la possibilitat de tindre'ls en companyia seua els caps de setmana alterns, des de les 10.00 hores de dissabte fins a les 20.00 hores del diumenge. La meitat de les vacances escolars de Nadal i Setmana Santa, i un mes a les vacances d'estiu, juliol o agost, i correspon, si no hi ha acord, la potestat de concretar el període de gaudi en els anys parells a la mare i en els senars al pare.
  
II. S'atribuïx a la mare l'ús del domicili familiar.
  
III. En concepte de pensió alimentària per als fills menors, el pare pagarà la quantitat de 100 euros, per a cada un dels dos fills, pagadors mensualment al compte bancari que a este efecte designe la mare, dins dels primers cinc dies de cada mes, i amb actualització anual d'acord amb l'índex de preus al consum.
  
Una vegada ferma esta sentència, comuniqueu-la d'ofici al registre civil on consta inscrit el matrimoni, ço és el Registro Civil de Torrevieja, al tom 18, pàgina 22, a fi d'inscriure-la al marge de l'acta esmentada.
  
Notifiqueu-la a les parts i feu-los saber que contra esta resolució s'hi pot interposar un recurs d'apel·lació en ambdós efectes durant el termini de cinc dies, davant l'Audiència Provincial.
  
Esta és la meua sentència, que pronuncie, mane i firme.
  
Publicació: la sentència anterior ha sigut objecte de publicació d'acord amb el que disposa l'article 212 de la Llei d'Enjudiciament Civil, de la qual cosa en done fe».
  
Atés el desconeixement de l'actual domicili o residència de la part demandada, s'ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificació de sentència al demandat, Carlos Ballesteros Roldán.